**Giedrius Pavilionis (dirigentas)**

Choro „Vilnius“ dirigentas Giedrius Pavilionis – perspektyvus Lietuvos chorvedys, su šiuo kolektyvu artimai pažįstamas dar nuo 2003 m., kai čia pradėjo eiti vyr. chormeisterio pareigas.

2007 m. įgijęs choro dirigento magistro laipsnį, G. Pavilionis aktyviai diriguoja jau nuo 2005 m., kai pradėjo vadovauti VGTU akademiniam chorui „Gabija” – su juo tebedirba iki šiol. G. Pavilionis sėkmingai vadovavo chorui „Vilnius” atliekant J. Rutterio „Vaikų mišias”, taip pat įvairiuose festivaliuose bei koncertuose. Kaip vokalistas, G. Pavilionis yra atlikęs tenoro solo partijas tokiuose stambios apimties vokaliniuose-instrumentiniuose kūriniuose kaip J. S. Bacho „Pasija pagal Joną”.